Om jou eie gliserien-seep te maak, kan jy twee paaie volg. Die maklikste manier natuurlik, is om kleur- en geurlose gliserien basis-seep te koop, dit te smelt, jou eie geurmiddels, kleure en kruie by te voeg en dit in gietvorms te gooi. Dis werklik so maklik soos dit, en nie so duur dat dit die beursie 'n gat in sal brand nie.
As jy, soos ek, verkies om jou eie dinge van "scratch" te maak, kan jy natuurlik die volgende ook doen:
Maak eerste vir jou 'n basis-seep. Jy kan dit uit bees- of varkvet alleen maak, of net plantaardige olies, of kombinasies daarvan, als met die koue roer-metode. 'n Goeie dierevet basis-seep kan soos volg lyk:
2kg Mooi skoon beesvet (dripping of "tallow")
655ml Skoon water
2kg Mooi skoon varkvet (lard)
643ml Skoon water
1kg Mooi skoon beesvet
1kg Mooi skoon varkvet
650ml Skoon water
705ml Skoon water
500g Palmolie (soos Holsum)
698ml Skoon water
Julle kry die idee – maak 'n lekker seep waarvan jy hou met die verseep-waardes wat ek op verdere blaaie onder die koue roer-metode verduidelik.
So, die seepmaak was suksesvol en twee dae later sit jy met so ± 2.5kg se rou seep. Jy hoef nie die seep die volle 3-4 weke te laat kuur nie, want jy gaan dit so paar kere opwarm en dit sal dus volkome verseep.
Nou goed. Voor die hersmeltery begin, het jy vir jou 125ml per 500g alkohol aangeskaf – ons resep hier is sowat 2.5kg, so jy het 625ml gekoop. Die alkohol moet so hoë proef as moontlik wees – hoër as 90% (rubbing of surgical alkohol) vir totaal deurskynende seep, maar jy kan ook hoë gehalte vodka gebruik, die seep sal net so bietjie minder deurskynend wees. Saam met die alkohol het jy 450g suiker gekry en net genoeg kookwater bygevoeg dat die suiker kon smelt. Jy het ook 325ml gliserien aangeskaf en hou dit byderhand. As jykan, smelt daardie seep op lae hitte op die stoof, netso of opgerasper. Met opgerasper moet jy onthou dat daar baie lug tussen die stukkies vasgevang mag word as borrels, so maak seker dat jy dit goed genoeg smelt om al die borrels te verwyder. Gooi nou die alkohol by en roer dit deeglik deur sonder om verdere borrels te veroorsaak. Nou gooi jy die opgelosde suiker ook by, gevolg deur die gliserien. Nou moet jy dit maar net kook op lae hitte totdat die seep "drade" trek met die lepel of ding waarmee jy roer. Dis nou reg om in 'n vorm gegooi te word waaruit jy dit weer maklik kan kry. Los dit oornag om te stol en te verhelder.
Die volgende dag behoort 'n byna-deurskynende mengsel gestolde gliserien-seep jou dag te sê! Jy kan dit nou opsny en in kleiner stukke hersmelt volgens resepte se mates en jou eie geure, kleure en goeters byvoeg.
Hieronder sal ek so paar resepte insit, maar omdat smelt-en-giet nie 'n ruimtevaarder nodig het nie, is dit maklik om jou eie kombinasies uit te dink. Voorspoed!
op April 13, 2012 at 2:57 nm | Antwoord bets vd berg
goeie maddig. ek wil graag seep maak van die glisarien wat van biodiesel af kom. kan iemand my help met n resep asb
op Mei 28, 2012 at 11:40 vm | Antwoord Dion
Hallo Bets, en welkom.
Jong, ek is nie heeltemaal seker nie maar ek dink daar is 'n manier, en jy kan dit natuurlik as 'n byvoeging tot enige seep gebruik. Ek gaan so bietjie meer uitvind en dan kom ek terug na jou.
op Junie 1, 2012 at 6:32 nm | Antwoord lhartzer
kan ek beesvet en skaapvet meng…….ek het so drie oondpanne uitgebraaide skaapvet en my man hulle is besig om die beesvet uit te braai……hy se daar is seker 20kg beesvet…ek hoop maar hy skiet spek :-)) het jy dalk vir my "n grootmaat resep om net eers die basiese seep te maak ….ek het glad nie 'n idee wat om te doen nie
op Junie 5, 2012 at 8:39 vm | Antwoord Dion
Ja, jy kan gerus die twee meng, maar let wel dat skaapvet 'n baie sagter seep maak soos blouseep. Dit klink egter of jy jou verhouding vir menging reg het – drie oondpanne teenoor omtrent 20kg beesvet behoort goed te werk. Jou man kan maar daardie spek skiet en dit ook sommer byvoeg! 😉 Ek sou nie meer as 20% skaapvet in enige mengsel gebruik nie, anders gaan jy vir ure wag vir jou olie om te verseep! Voordat ek vir jou 'n resep kan uitwerk het ek nodig om te weet hoeveel jy op 'n slag wil meng. Ek stel voor kry al jou gietvorms bymekaar en meet eers hulle volume. As jy vir my kan sê: reg, ek soek 'n resep vir 5 liter seep op 'n slag, dan werk ek hom sommer vinnig uit en stuur vir jou aan. Reg so?
op Junie 6, 2012 at 11:30 vm | Antwoord Magda Olivier
Jong dis weer ek, Magda, wil net gou weet, kan ek Holsum gebruik in die plek van vark of beesvet dan sit ek net olyfolie by. Kan dit werk?
op Junie 7, 2012 at 8:10 vm | Antwoord Dion
Holsum is hoofsaaklik palm-olie en sy verseep-waarde is bykans dieselfde as beesvet. Effe groter verskil met varkvet (131g bytsoda per kg varkvet teenoor 134g bytsoda per kg palm-olie) maar dit is so gering, ek glo nie mens hoef veel te bekommer daaroor nie. Veral op resepte onder 3kg. Dis in elk geval uitgewerk met 'n 5% afslagwaarde op die bytsoda, so dit sal vir die verskil opmaak. As jy dalk sou besluit om na 'n groter maat resep toe te gaan, sou ek aanbeveel dat jy eerder deur die verseep-waardes werk, want dan mag dit dalk 'n verskil maak. So, om jou vraag te beantwoord – ja, vervang gerus jou beesvet en varkvet met Holsum.
op Junie 23, 2012 at 1:12 nm | Antwoord Lizzie
sal dit werk as ek oondpanne met plasties uitvoer…..ons het ons plek verhuur en dis nou die groot haas om die vet in seep te verander…….ek het redelik baie oondpanne…….ek het my beesvet geweeg en het toe net 10.1kg en omtrent die selfde hoeveelheid skaapvet….jy se ek moet net 20 persent skaapvet gebruik…….werk asb vir my iets uit al moet ek meer as een maal maak……net so dat dit maklik werk en vertel my asb stap vir stap wat ek moet doen…… het mos nie my ouma gevra nie, nooit gedink ek sou ooit seep maak nie
op Junie 25, 2012 at 9:34 vm | Antwoord Dion
Ja, jy kan gerus maak soos wat jy sê met die oondpanne. Jy kan die plattes of die broodpanne ook gebruik.
Ek vind dat 'n 3kg seepresep vir my baie goed werk want dit is hanteerbaar. Die beesvet is geneig om maar bitter vinnig te verseep en mens wil nie met 'n kastrol vol gestolde seep sukkel nie! Goed, hier is die resep:
* 680g Skaapvet (Klaar uitgebraai)
* 1370g Beesvet (Klaar uitgebraai)
* 274g Bytsoda (caustic soda)
* 671g/ml Skoon yskoue water
Meet jou vet af, gooi in 'n kastrol (vlekvrye staal of soos ek gebruik, 'n emalje kraffie). Verhit dit stadig totdat dit goed vloeibaar is maar moenie oorverhit nie.
Terwyl jou vet smelt kan jy die bytsoda-mengsel doen. Gebruik 'n oondvaste glas maatbeker vir die water – die mengsel kan baie warm word en jy moet dit beslis buite doen.
Gooi helfte van die bytsoda by die water en roer dit met 'n vlekvrye staal lepel. Dit sal so melkerig raak.
Wanneer dit opgelos is, gooi die tweede helfte bytsoda in en roer ook goed deur. Pasop vir spat – was spatkolle op jou vel onmiddelik met asyn en baie water.
Nou moet jy wag totdat die twee mengsels (die vet en die bytsoda-mengsel) afkoel totdat beide ongeveer liggaamstemperatuur is. Dit sal help as jy 'n termometer het wat tot so 200 grade kan gaan. As altwee mengsels net onder 40 grade is kan jy hulle invat en die bytsoda-mengsel by jou vet gooi. Jy sal sien dat dit ook so melkerig word. Roer dit nou goed deur en maak seker dat die vet en bytsoda baie goed meng. Jy moet nou maar net aanhou roer en roer totdat die mengsel begin om effe dikker te raak, soos kitspoeding net voor dit stol. Nou kan jy geurmiddels of kleurmiddels bysit as jy wil, of as jy net natuurlike boerseep soek kan jy dit nou in jou gietvorms gooi. 'n Spatula mag dalk goed werk om al die rou seep uit die kastrol te kry. As dit alreeds redelik ferm is na 10 minute kan jy dit warm in komberse of handdoeke toedraai. Laat dit lekker broei vir so twee ure, neem dan 'n mes en sny deur na die verlangde groottes en sit oornag terug in die komberse om verder te broei. Die volgende dag kan jy dit uithaal uit die gietvorms, die kantjies "trim" met 'n aartappelskiller en weer in die komberse toedraai en dan op 'n stil droë plek neersit en laat lê vir drie weke – eintlik, hoe langer hoe beter. Daarna is dit reg om gebruik te word!
Laat asb. Weet hoe dit gegaan het?
op September 9, 2012 at 9:30 vm | Antwoord Elsabe van Biljon
Hi Dion, Ek het jou resep vir glycerienseep gevolg. Ek het self die seep gemaak en toe weer gesmelt om die glycerien en laventel olie by te voeg. Dit is in die vorms gegooi maar…………….dit is dof van kleur en dit wil nie hard word nie. Wat het ek verkeerd gedoen? Kan ek weer die gegeurde seep rasper en weer smelt, of wat?? Ek sal bly wees as jy my kan laat weet. Groete, Elsabe
op Oktober 3, 2012 at 9:39 vm | Antwoord Dion
Jong, ek het nog nie self die resep probeer nie, maar al waaraan ek kan dink is dat die alkohol se konsentrasie dalk nie hoog genoeg was nie. Hoe hoër die konsentrasie mos, hoe helderder kom die seep uit. Andersins kon die bytsoda dalk effe verslaan gewees het?
Jy kan natuurlik die seep oor-rasper en weer smelt, maar vermy die drang om nog iets by te voeg – dit sal dit net sagter maak. Laat ook baie tyd toe vir die droogmaak-proses. Jammer Elsabe, ek wens ek kon beter raad gee.
op Januarie 22, 2013 at 2:59 nm | Antwoord Rietjie
ek het 'n kouewater seep resep. dit gebruik 7kg vet 1kg bytsoda, maar wat my pla is die 15kp water is dit nie te veel nie
op Januarie 22, 2013 at 4:01 nm | Antwoord Dion
Die 7kg vet en 1kg beesvet is in die regte verhouding, maar goeiste, dis te veel water! Volgens my berekeninge moet jy 2.7 liter water vir die resep gebruik. Voorspoed met die seepmakery!
op Maart 27, 2013 at 8:27 nm | Antwoord Veronica
Goeie Naand. Ek's 'n groentjie in seep maak – waar koop ek in Pretoria/Jhb omgewing die glicerien. Ek sukkel nie met vet nie! 🙂 Jiggie!! 🙂 Dankie!
op Mei 15, 2013 at 12:16 nm | Antwoord Dion
Gliserien is baie maklik bekombaar by enige kettingwinkel soos P&P, Spar ens. in die toiletware afdeling, en ek is seker dat jy dit ook by enige apteek sal kry. Voorspoed met die seepmakery!
op September 1, 2013 at 9:43 vm | Antwoord Lizelle
Goeie more, ek is opsoek na n eenvoudige seep resep. Olyf en klapper olie as bases. Warm press as moontlik. Baie Dankie. Lizelle
op Augustus 6, 2014 at 8:45 vm | Antwoord Elmarie
Dankie vir die maklik verstaanbare inligting en resepte. Ek gaan simmer in die week begin met die seep!
op April 21, 2015 at 9:05 nm | Antwoord Monica
Watter sepe wat in die winkels beskikbaar is, het die gliserien basis seep. Ek weet jare terug was daar gliserien sepe (deurskynende stafies) te koop, maar ek sien dit nie meer nie. Miskien het dit dalk 'n ander naam/omhulsel?
op Julie 9, 2015 at 1:26 nm | Antwoord Thys
Ek is n beginner met seep maak.
Ek her 30004g beesvet ,396g bytsoda ,1164g water gebruik.
Altwee mengsels was 40grade toe ek dit meng.Na 50 min se geroer was die mengsel soos kits poeding.
Was gatvol geroer en dit in n plastiek houer gegooi.
Toe gedraai in kombers en oornag laat staan.
N spierwit koek her vir my goeie more gese.Maar ek het nou een probleem.
In die vet het daar Klein deeltjies growigheid agtergebly nadat dit deur die sif is.
Kan ek die seep weer smelt, en probeer deur n doek gooi om dit te verwyder.Of gaan dit te dik wees om deur te seiver.
Was die hoeveelhede van die mengsel reg.Het jy vir my enige raad ASB.
op Julie 10, 2015 at 12:09 nm | Antwoord Dion
Thys, jou hoeveelhede is byna spot-on, so daar is niks fout met jou resep of metode nie. As daar enige fout is, is dit by die vet, hoe onwaarskynlik dit ookal klink. Ek het voorheen al dieselfde probleme gehad en dit kan eintlik verskeie dinge wees. In my geval was dit self-uitgekookde vet en het ek dit nie heeltemaal behoorlik uitgekook nie, of bietjie soliede agtergelaat, of die bytsoda was bietjie verslaan, of dit was te warm. Laasgenoemde het ek probeer aanpas – ek het afgekom na 37 grade vir beside vet en bytsoda-mengsel en fantastiese skoon en VINNIGE resultate gekry. Jy sal jou verbaas watse verskil drie grade kan maak. Omtrent dit oplos en deursif – ek twyfel sterk, dit gaan baie dik wees. Jy kan dit miskien af-rasper, smelt en 'n klitser daarin sit om van enige growwerigheid of klontjies te probeer ontslae raak. Wees net versigtig vir te geel water by sit, anders gaan dit 'n pappery opeindig. Hoop dit help!
op Julie 10, 2015 at 12:20 nm Dion
Aai, hierdie autocorrect-funksie op my tablet maak my partykeer my hare uittrek! Vir "beide" vet en bytsoda mengsel, en te "veel" water bysit, het ek bedoel. Geel water… kan jy nou meer… Mens moet seker 'n woordeboek vat en eerste mens se fone en tablette leer behoorlik Afrikaans praat!
op Augustus 19, 2015 at 10:47 vm | Antwoord Herman
Hi Dion ! Ek het die gliserien resep van "scratch" af begin soos jy.Ek het n goeie Vodka gekry,en stap vir stap deur die resep gegaan.Toe dit begin drade trek,het ek dit in 2lt roomys bakke uit geskep.Twaalf uur later het n nagmerrie my begroet.In plaas daar van om mooi deurskynende gliserien seep te begroet,het hierdie spierwit gesig my staan en beloer. Help !!!!!! Kan ek dit weer smelt,of iets doen daarmee ?
op Desember 14, 2015 at 12:02 nm | Antwoord Manda
As ek bokvet wil gebruik, hoe sal die basiese resep daar uitsien
op Desember 14, 2015 at 12:04 nm | Antwoord Manda
As ek bok melk en bok vet wil gebruik, hoe sal die resep daar uitsien
op Januarie 18, 2016 at 8:21 vm | Antwoord Dion
Hoe groot maat wil jy maak?
op Januarie 24, 2016 at 4:58 nm | Antwoord Elsabe
Dion my hare vreelik droog en hele vel@ asb. Wat kan ek gebruik. Is al raadop met shampoo. Dankie.
op Maart 26, 2016 at 7:16 vm | Antwoord Ebus
Het jy my email gekry ek wil graag net weet
op Maart 26, 2016 at 8:21 vm | Antwoord Ebus
Jammer ek pla weer het jy 'n email waar ek vir jou dit kan stuur
op Mei 5, 2016 at 8:24 nm | Antwoord esme
Kan ek gewone palmolie gebruik wat vloeibaar is om die seep te maak en dan watter vet sal die beste wees bees of vark?
op Mei 5, 2016 at 8:32 nm | Antwoord Dion
Jy kan die vloeibare palmolie gebruik, maar dis taamlik gerafineerd as ek reg onthou? Dan sal ek eerder beesvet saam gebruik, maar jy sal dalk moet supervet met kasterolie of so iets, bees en palmolie sal vel uitdroog. Tensy jy 'n wasseep maak, dan sal die twee saam goed op hul eie wees. As dit virgin palmolie is, kan jy gerus varkvet saamsit. Palmolie op sy eie maak 'n harde blok seep en vark sal dit sagter maak, en die werking versag
op Oktober 4, 2016 at 7:41 nm | Antwoord Lezane
Is dit moontlik of jy dalk kan help n resep vir die deurskynende gliserine met die volgende produkte:
Beesvet, klapper olie en castor olie
Ek soek asb n resep ek het n 10 lit pot en as ek genoeg O lyf oli e het kan ek Dan net jou resep verdubbel. Sal graag van jou wil hoor
op Desember 14, 2016 at 4:26 nm | Antwoord Ryno
Ek en my vrou het basiese seep gemaak, presies volgens die resep maar na dat dit gestol het, was daar n vet laag bo op die seep, het ons iets verkeerd gedoen.